ໃນຕອນແລງເວລາ 14:30 ຂອງວັນທີ 22 ມີນາ 2015 ນະໂອກາດວັນສະເຫຼີມສະຫຼອງວັນສ້າງຕັ້ງພັກປະຊາຊົນປະຕິວັດລາວຄົບຮອບ 60 ປີ, ຢູ່ທີ່ຫ້ອງປະຊຸມໃຫຍ່ຊັ້ນ 5 ຂອງຫ້ອງວ່າການປົກຄອງແຂວງຫົວພັນໄດ້ຈັດພະທີຂ່ຳນັບຮັບຕ້ອນພະນະທ່ານ ທອງສີງ ທຳມະວົງກຳມະການກົມການເມືອງສູນກາງພັກ, ນາຍົກລັດຖະມົນຕີ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ພາຍຫຼັງທ່ານຄຳຮຸ່ງ ເຮືອງວົງສີ ກຳມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງຫົວພັນ ໄດ້ລາຍງານຫຍໍ້ກ່ຽວກັບສະພາບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ຂອງແຂວງ ຈາກນັ້ນພະນະທ່ານ ທອງສີງ ທຳມະວົງ ນາຍົກລັດຖະມົນຕີ ແຫ່ງ ສປປລາວ ໄດ້ໃຫ້ກຽດໂອ້ລົມຕໍ່ພະນັກງານການນຳຫຼັກແຫຼ່ງ, ນັກປະຕິວັດອາວຸໂສບຳນານ, ນັກຮົບແຂ່ງຂັນ, ວິລະຊົນແຫ່ງຊາດ ເຊີ່ງທ່ານໄດ້ເລົ່າປະຫວັດເຖິງປະຫວັດສາດ, ມູນເຊື້ອພິລະອາດຫານ ຂອງພັກປະຊາຊົນປະຕິວັດລາວທີ່ຊີ້ນຳ-ນຳພາປວງຊົນລາວ ບັນດາເຜົ່າຍາດເອົາໄຊຊະນະຈາກພວກລ່າເມືອງຂື້ນແບບເກົ່າ ແລະ ທ່ານຍັງໄດ້ເນັ້ນໜັກຊີ້ນຳບາງບັນຫາດັ່ງນີ້:
1. ພັກ ຕ້ອງສ້າງຕົວເອງໃຫ້ມີຄວາມໜັກແໜ້ນເຂັ້ມແຂງທາງດ້ານການເມືອງ, ແນວຄິດ ແລະ ການຈັດຕັ້ງປະຕິບັດ, ພັກຕ້ອງມີການປ່ຽນແປງໃໝ່ຢ່າງບໍ່ຢຸດຢັ້ງ ແລະ ມີການບຸທະລຸທາງດ້ານຈິນຕະນາການ ຢ່າງຈີງຈັງ, ເດັດດ່ຽວໜຽວແໜ້ນໃນການປົດປ່ອຍແນວຄິດ.
2. ພັກ ຕ້ອງຢຶດໝັ້ນແລະປະຕິບັດຢ່າງຖືກຕ້ອງບັນດາຫຼັກການພື້ນຖານດ້ານການຈັດຕັ້ງແລະການເຄື່ອນໄຫວຂອງພັກ, ນັ້ນຄືຫຼັກການລວມສູນປະຊາທິປະໄຕ, ເວລາໃດກໍຖືສຳຄັນໃນການເສີມສ້າງຄວາມສາມັກຄີເປັນເອກະພາບພາຍໃນບົນພື້ນຖານແນວທາງ, ແຜນນະໂຍບາຍຂອງພັກ, ນຳພາເປັນໝູ່ຄະນະບົນພື້ນຖານການແບ່ງງານແລະມອບໝາຍຄວາມຮັບຜິດຊອບໃຫ້ທຸກຄົນໃນໝູ່ຄະນະຢ່າງຈະແຈ້ງ.
3. ພັກເຮົາເວລາໃດ ກໍ່ຢຶດໝັ້ນໃນທາດແທ້ຊົນຊັ້ນ ແລະ ຄວາມຈົ່ງຮັກພັກດີຕໍ່ຜົນປະໂຫຍດລວມຂອງຊາດ ແລະ ຂອງປະຊາຊົນ, ພຶດຕິກຳ 60 ປີແຫ່ງການເຕີບໃຫຍ່ຂະຫຍາຍຕົວຂອງພັກ ໄດ້ຊີ້ໃຫ້ເຫັນວ່າພັກເຮົາ ສາມາດນຳພາພາລະກິດປະຕິວັດຍາດເອົາໄຊຊະນະ.
4. ພັກເຮົາຕ້ອງເອົາໃຈໃສ່ສ້າງ ແລະ ບຳລຸງພະນັກງານ, ນຳໃຊ້ພະນັກງານໂດຍມີແຜນກຳນົດສະເພາະໜ້າ ແລະ ຍາວນານຕາມທິດເສີມຂະຫຍາຍຜູ້ດີ, ຄົນເກັ່ງ, ເອົາກຳລັງໃໝ່ທີ່ເຕີບໃຫຍ່ຂື້ນຈາກຂະບວນການວຽກງານຕົວຈີງເຂົ້າມາໃນພັກໃຫ້ນັບມື້ນັບຫຼາຍ.
5. ໃນການເຄື່ອນໄຫວນຳພານັ້ນ, ພັກເຮົາເວລາໃດກໍ່ຢຶດໝັ້ນຈິດໃຈຮັກຊາດ, ເອກະລາດ, ເປັນເຈົ້າຕົນເອງ, ເພີ່ງຕົນເອງດສ້າງຄວາມເຂັ້ມແຂງດ້ວຍຕົນເອງ, ຕັ້ງໜ້າເສີມຂະຫຍາຍກຳລັງແຮງພາຍໃນຊາດ, ສົມທົບກັບການພົວພັນຮ່ວມມືກັບພັກກຳອຳນາດ ຂອງບັນດາປະເທດເພື່ອນມິດ, ຍຸດທະສາດ ແລະ ຍາດແຍ່ງເອົາການສະໜັບສະໜູນ, ຊ່ວຍເຫຼືອຈາກພາຍນອກຢ່າງມີຫຼັກການ.
ຜູ້ເຂົ້າຮ່ວມກອງປະຊຸມຕ້ອນຮັບ
ພະນະທ່ານ ທອງສີງ ທຳມະວົງ ນາຍົກລັດຖະມົນຕີແຫ່ງ ສປປ ລາວ
ແຫຼ່ງຂໍ້ມູນ: ຫ້ອງວ່າການປົກຄອງແຂວງ